จุดสุดยอดทางเพศ - วิกิพีเดีย

# จุดสุดยอดทางเพศ

### จากวิกิพีเดีย สารานุกรมเสรี

| บทความนี้มีเนื้อหาบางส่วนไม่เหมาะสมสำหรับเด็ก เยาวชนควรใช้วิจารณญาณในการอ่าน และผู้ปกครองควรให้คำแนะนำ

จุดสุดยอดทางเพศ หรือ ความเสียวสุดยอดทางเพศ คือ สภาพของร่างกาย ณ จุดสิ้นสุดของวงจรปฏิสัมพันธ์ทางเพศของมนุษย์ จุดสุดยอดทางเพศเกิดขึ้นได้ทั้งกับผู้ชายและผู้หญิง โดยเมื่อถึงจุดสุดยอด กล้ามเนื้อในท้องน้อยส่วนล่างซึ่งอยู่รอบอวัยวะเพศและทวารหนัก จะบีบและคลายตัวอย่างรวดเร็ว โดยทั่วไปแล้วมีกริยาอื่นๆ ซึ่งไม่อยู่ใต้ความควบคุมของจิตสำนึก เกิดขึ้นพร้อมๆ กับจุดสุดยอดทางเพศ เช่น การเกร็งตัวของกล้ามเนื้อในส่วนอื่นๆ ของร่างกาย ทั้งผู้ชายและผู้หญิงมักได้รับความรู้สึกเสียวและมีความสุขเมื่อถึงจุดสุดยอดทางเพศ แต่หลังจากจุดสุดยอดทางเพศแล้วมักรู้สึกเหนื่อยและต้องการพักผ่อน

## [แก้] เพศชาย

เมื่อถึงจุดสุดยอดทางเพศ กล้ามเนื้อหูรูดทวารหนัก ต่อมลูกหมาก และกล้ามเนื้อในอวัยวะเพศชาย จะบีบตัวเป็นจังหวะ ส่งผลให้อสุจิที่เก็บอยู่ในอัณฑะหลั่งออกมาทางรูที่ปลายอวัยวะเพศชาย จุดสุดยอดทางเพศของเพศชายมีความยาวประมาณสามถึงสิบวินาที ในช่วงเวลาดังกล่าวผู้ชายจะรู้สึกเสียวและมักมีความสุขมาก

จุดสุดยอดทางเพศนั้นอาจะเป็นผลของการร่วมเพศ การสำเร็จความใคร่ หรือการกระตุ้นอวัยวะเพศด้วยวิธีอื่นๆ เช่น การใช้ปากหรือเครื่องสั่น

เมื่อผู้ชายมีอายุมากขึ้น ปริมาณของน้ำอสุจิที่หลั่งจะน้อยลง ดังนั้นความยาวนานของจุดสุดยอดทางเพศจะสั้นลง แต่ทั้งนี้ความรู้สึกขณะถึงจุดสุดยอดทางเพศไม่ได้เปลี่ยนแปลงแต่อย่างใด

หลังจากหลั่งน้ำอสุจิแล้ว ผู้ชายจะไม่สามารถถึงจุดสุดยอดทางเพศได้ไปสักระยะหนึ่ง ระยะเวลานี้อาจจะกินเวลาเพียงไม่ถึงนาทีหรือยาวนานหลายชั่วโมง ขึ้นอยู่กับอายุและสภาพร่างกาย

## [แก้] เพศหญิง

ก่อนผู้หญิงจะถึงจุดสุดยอดทางเพศ ช่องคลอดจะขับน้ำหล่อลื่น และคลิตอริสจะขยายใหญ่เนื่องจากมีเลือดมาคั่งในเนื้อเยื่อ ผู้หญิงบางคนตัวจะแดงขึ้นเนื่องจากเลือดไหลเวียนไปยังผิวหนังมากขึ้น เมื่อเข้าใกล้จุดสุดยอดมากขึ้น คลิตอริสจะหดตัวเข้าไปในกลีบหุ้ม และแคมเล็กจะมีสีคล้ำขึ้น หลังจากนั้น ช่องคลอดจะหดตัวลดขนาดลงไปประมาณร้อยละ 30 และจะอุดตันไปด้วยเนื้อเยื้อนิ่มภายใน นอกจากนี้กล้ามเนื้อมดลูกจะหดตัวลง ผู้หญิงจะถึงจุดสุดยอดทางเพศโดยสมบูรณ์เมื่อมดลูก ช่องคลอด และกล้ามเนื้อท้องน้อย บีบตัวเป็นจังหวะหลายๆ ครั้ง ผู้หญิงส่วนใหญ่พึงใจกับความรู้สึกที่ได้รับในช่วงนี้ อย่างไรก็ดีผู้หญิงที่มีกิจกรรมทางเพศอย่างสม่ำเสมอบางคนก็ไม่เคยได้รับความรู้สึกเช่นนี้เลย

หลังจากถึงจุดสุดยอดทางเพศ คลิตอริสจะโผล่ขึ้นมาและคืนกลับสู่ขนาดเดิมภายในเวลาสิบนาที

| จุดสุดยอดทางเพศ เป็นบทความที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น ข้อมูลเกี่ยวกับ จุดสุดยอดทางเพศ ในภาษาอื่น อาจสามารถหาอ่านได้จากเมนู ภาษาอื่น ด้านซ้ายมือ

ดึงข้อมูลจาก "http://th.wikipedia.org../../../%E0%B8%88/%E0%B8%B8/%E0%B8%94/%E0%B8%88%E0%B8%B8%E0%B8%94%E0%B8%AA%E0%B8%B8%E0%B8%94%E0%B8%A2%E0%B8%AD%E0%B8%94%E0%B8%97%E0%B8%B2%E0%B8%87%E0%B9%80%E0%B8%9E%E0%B8%A8.html".

หมวดหมู่: เพศศึกษา | โครง

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Afrikaans
- العربية
- Български
- Català
- Česky
- Dansk
- Deutsch
- Ελληνικά
- English
- Esperanto
- Español
- فارسی
- Suomi
- Français
- עברית
- Hrvatski
- Magyar
- Bahasa Indonesia
- Italiano
- 日本語
- Basa Jawa
- 한국어
- Lietuvių
- Македонски
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Русский
- Simple English
- Slovenčina
- Српски / Srpski
- Basa Sunda
- Svenska
- தமிழ்
- Türkçe
- Українська
- Tiếng Việt
- ייִדיש
- 中文